सेभियालाई हराउँदै बार्सिलोना दोस्रोमा
बार्सिलोनाले स्पेनी ला लिगामा शनिबार सेभियालाई ३-० को गोलान्तरले हराउँदै आफ्नो अपराजित यात्रा कायम राखेको छ । जितसँगै बार्सिलोना लिग तालिकाको दोस्रो स्थानमा उक्लेको छ ।
म्याड्रिड — बार्सिलोनाले स्पेनी ला लिगामा शनिबार सेभियालाई ३-० को गोलान्तरले हराउँदै आफ्नो अपराजित यात्रा कायम राखेको छ । जितसँगै बार्सिलोना लिग तालिकाको दोस्रो स्थानमा उक्लेको छ ।यो जितसँगै बार्सिलोनाको चार खेलबाट १० अंक भएको छ । बार्सिलोनाको जितमा राफिन्हा, रोबर्ट लेवनडोस्की र एरिक गार्सियाले एक-एक गोल गरे । रियल म्याड्रिड चार खेलबाट १२ अंकसहित शीर्ष स्थानमा छ ।रियलले आफ्नो शतप्रतिशत सुरुवात लिने क्रममा यसअघि रियल बेटिसलाई २-१ को गोलान्तरले हराएको थियो । रियल सोसिडाड र एटलेटिको म्याड्रिड तथा मार्लोका तथा जिरोनाले समान १–१ को बराबरी खेले । 